**Csongrád Város Polgármesterétől**

Száma: Ref / 67-1 2023.

Témafelelős: Tóth Irén

**ELŐTERJESZTÉS**

**Csongrád Városi Önkormányzat Képviselő-testületének**

 **2023. augusztus 3-ai rendkívüli ülésére**

**Tárgy:** Javaslat a 19/2022. (I.27.) önkormányzati határozat módosítására.

**Tisztelt Képviselő-testület!**

Csongrád Városi Önkormányzat Képviselő-testülete a 19/2022. (I.27.) önkormányzati határozattal hozzájárulását adta, a 3. sz. fogorvosi egészségügyi alapellátást biztosító körzet működtetéséhez Dr. Makra Imre ev. fogorvos részére. A feladat – ellátási szerződés fenti határozat szerint aláírásra került. A feladat-ellátási szerződében a praxis jogát megszerző Dr. Makra Imre fogorvos egyéni vállalkozóként működteti a praxist a betegek megelégedésére.

Dr. Makra Imre kérelemmel fordult Polgármester úr felé, hogy tervezetten legkésőbb 2023. október 01-től a működtetést Korlátolt Felelősségű Társaság (továbbiakban KFT.) formájában kívánja megvalósítani, és kérte ehhez a változáshoz a Képviselő-testület szíves hozzájárulását.

Dr. Makra Imre fogorvos kijelenti, hogy a KFT. tulajdonosa, tisztsége ügyvezető.

A KFT. alap adatai: Makradent KFT. székhelye: 660. Csongrád Gyöngyvirág u 37. Adószáma: 32310597-1-06, Főtevékenység kódja 8623, megnevezése Fogorvosi járóbeteg ellátás. A működtetési forma megváltoztatása esetében is a praxis működtetésének alapfeltétele a Csongrád – Csanád Vármegyei Kormányhivatal Szentesi Járási Hivatal Népegészségügyi Osztálya által kiadott működési engedély, és a Nemzeti Egészségbiztosítási Alapkezelővel megkötött finanszírozási szerződés, melynek elengedhetetlen feltétele a feladat - ellátási szerződés megkötése. Az engedélyek kiadásának és a finanszírozási szerződés megkötésének az alapfeltétele Csongrád Városi Önkormányzat Képviselő-testületének változtatást elfogadó határozata. A működési engedély kiadásának és a finanszírozási szerződés megkötésének alapfeltétele a változtatásoknak megfelelően aláírt feladat-ellátási szerződés.

Kérem a Tisztelt Képviselő-testületet, az előterjesztés megvitatására és a határozati javaslat elfogadására!

**HATÁROZATI JAVASLAT**

Csongrád Városi Önkormányzat Képviselő-testülete megtárgyalta a „Javaslat a 19/2022. (I.27.) önkormányzati határozat módosítására” tárgyú előterjesztést és az alábbi döntést hozza:

1. Csongrád Városi Önkormányzat Képviselő - testülete tudomásul veszi Dr. Makra Imre ev. fogorvos kérését és hozzájárulását adja a 3 sz. fogászati alapellátást biztosító körzet működtetéséhez a Makradent KFT. által, (Székhely, 6640. Csongrád Gyöngyvirág u.37.) ügyvezető Dr. Makra Imre fogorvos, a 3 sz. fogorvosi alapellátást biztosító körzet praxis jogának tulajdonosa.
2. A Képviselő - testület felhatalmazza a polgármestert az előterjesztés mellékletét képező feladat-ellátási szerződés aláírására a Makradent KFT.-vel.

Felelős: Bedő Tamás polgármester

 Dr. Makra Imre ügyvezető

Határidő: azonnal

1. A képviselő – testület felhívja Dr Makra Imre fogorvos figyelmét, a működtetésben bekövetkezett változást és az újonnan aláírt feladat-ellátási szerződéssel kapcsolatos hivatalos bejelentését az Országos Kórházi Főigazgatóság Alapellátásfejlesztési Igazgatóságon, a Csongrád – Csanád Vármegyei Kormányhivatal Szentesi Járási Hivatal Népegészségügyi Osztályán, és a Nemzeti Egészségbiztosítási Alapkezelőnél tegye meg.

A Nemzeti Egészségbiztosítási Alapkezelő és a Makradent KFT. által megkötött érvényes finanszírozási szerződés aláírása után, legkésőbb 2023. október 01., a 19/2022. (I. 27.) Önkormányzati határozat alapján megkötött feladat-ellátási szerződés hatályát veszti

Felelős: Dr. Makra Imre

Határidő: a feladat-ellátási szerződés aláírást követően, azonnal

Erről jegyzőkönyvi kivonaton értesítést kap:

1. Képviselő-testület tagjai
2. Egészségügyi referens és általa:
3. az érintettek

Csongrád, 2023. július 31.

 Bedő Tamás

 polgármester

 Ref / 67-1 2023. ELŐTERJESZTÉS MELLÉKLETE

***Feladat- ellátási szerződés***

tervezet

mely, létrejött **Csongrád Városi Önkormányzat**, Csongrád, Kossuth tér 7. képviseletében, a ………………………önkormányzati határozatában foglalt felhatalmazás alapján Bedő Tamás polgármester, másrészről Makradent KFT. 6640. Csongrád Gyöngyvirág u 37. Adószáma: 32310597-1-06 (továbbiakban Társaság) képviseletében **Dr. Makra Imre ügyvezető,** fogorvosközött, Csongrád város 3 sz. fogorvosi körzetében, fogászati egészségügyi alapellátás feladatainak, vállalkozás keretén belül történő működtetésére alulírott napon és helyen, a következő feltételekkel.

Jelen feladat - ellátási szerződésben foglalt kötelezettség teljesítésében köteles Dr. Makra Imre ügyvezető, fogorvos személyesen eljárni. Ezek teljesítéséért személyes felelősség terheli.

1. Szerződő felek a 4/2000. (II.24.) EüM. rendeletben szabályozott feltételek figyelembe vételével, alkalmazásával, a fogorvosi feladatok egészségügyi vállalkozás keretében történő ellátására szerződést kötnek.
2. A felek rögzítik, Dr. Makra Imre fogorvos a Makradent KFT. tulajdonosa, ügyvezető

Nyilvántartási száma: 76040

Oklevél sorszám: FOK-00018/2013/OKL

1. Jelen megállapodásra a Magyarország helyi önkormányzatairól szóló 2011. évi CLXXXIX. törvény; az egészségügyről szóló 1997. évi CLIV. törvény; a kötelező egészségbiztosítás ellátásairól szóló 1997. évi LXXXIII. törvény; az egészségügyi közszolgáltatások nyújtásáról, valamint az egészségügyi alapellátásról szóló 2015. évi CXXIII. tv.; és a 257/2001. (XII. 19.) Korm. rendelettel módosított, az egészségügyi alapból történő finanszírozás részletes szabályairól szóló 43/1999. (III.03.) Korm. rendelet az irányadó.
2. A feladatellátási szerződésre az egészségügyről szóló 1997. évi CLIV. tv. az önálló orvosi tevékenységről szóló 2000. évi II. tv. és a társadalombiztosítás pénzügyi alapjairól szóló többször módosított 1992. évi LXXXIV. tv., a 43/1999. (III. 03.) Korm. rendelet és a módosított 4/2000. (II. 25.) EüM. r. az irányadó.
3. Csongrád Város Önkormányzata a megállapodásban foglalt feltételek fennállása esetén, 2023. október 01-jétől, határozatlan időtartamra hozzájárult a városban működő 3 sz. fogorvosi vegyes körzet (felnőtt és 0-18 éves korú) lakossága gyógyító és megelőző fogorvosi alapellátásának területi ellátási kötelezettséggel, a Társas vállalkozás keretében történő működtetéséhez, azzal, hogy jelen megállapodás a Nemzeti Egészségbiztosítási Alapkezelővel kötött finanszírozási szerződéssel a szükséges működési engedélyen utcanévjegyzékkel, melyre a területi ellátási kötelezettség kiterjed és az orvosi felelősségbiztosítás szerződéssel együtt érvényes.

Az orvosi körzethatárok módosítása, új körzet kialakítása a Képviselő-testület hatásköre, melyet a vállalkozó tudomásul vesz.

1. A Társaság az önkormányzattal egyeztetett rendelési idejét köteles kifüggeszteni és betartani. A Társaság a rendelőben köteles jól látható hirdetményben tételesen felsorolni azokat a fogászati szolgáltatásokat, melyek a biztosítottak részére az alapellátás körében térítésmentesen vehetők igénybe, és azokat is – a díjak megjelölésével, - melyek térítéskötelesek. Vállalkozó szolgáltatásainak, rendeletekben nem szabályozott körben, díjtételeit maga szabadon állapítja meg.

Társaság köteles a jogszabályokban előírt nyilvántartások vezetésére, az adatok megőrzésére és a személyiségi jogok védelméről szóló rendelkezések maradéktalan betartására.

1. A fogászati ellátást a Társaság alkalmazásában álló, fogászati tevékenységet végző fogászati szakasszisztenssel együttműködve végzi és ellátja annak szakmai felügyeletét. Erre vonatkozó megfelelő alkalmazási ajánlatot a Társaság elsőként a feladatot jelenleg is ellátó dolgozónak tesz, vállalja alkalmazását.
2. A Társaság kötelezettséget vállal arra, hogy a jelen megállapodásban meghatározott működési területén a Nemzeti Egészségbiztosítási Alapkezelővel kötött szerződés alapján a fogászati szolgáltatás és az iskola-egészségügyi ellátás körébe tartozó fogászati feladatainak a mindenkor érvényes jogszabályok és szakmai előírások szerint eleget tesz.

A Társaság elsődleges, személyes és folyamatos ellátást nyújt a fogászati egészségi állapot megőrzése, a fogbetegségek megelőzése és gyógyítása céljából.

1. A Társaság megszervezi a saját helyettesítését. A Társaság helyettesítését csak olyan orvos láthatja el, aki a feladatkörre előírt feltételekkel rendelkezik.

Annak pénzügyi feltételeit, és a helyettesítést ellátó tevékenységéért úgy felel, mint a sajátjáért.

1. Csongrád Város Önkormányzata tudomásul veszi, hogy a Nemzeti Egészségbiztosítási Alapkezelő jelen szerződés hatálybalépését követően az egészségbiztosítási támogatási összegeket közvetlenül a Társaság részére utalja át.
2. A Társaság szakmai felügyeletét a Csongrád - Csanád Vármegyei Kormányhivatal Népegészségügyi Osztály és a Nemzeti Egészségbiztosítási Alapkezelő, az utóbbi finanszírozásában való részvétele miatt érvényesítheti a meghatározott jogát.

Amennyiben a felügyelő szervek a Társaság szakmai munkáját nem találják megfelelőnek, akkor az önkormányzat kezdeményezheti a szerződés felbontását.

1. Szerződő felek jelen határozatlan időre szóló megállapodást 60 napos felmondási idővel jogosultak felmondani.

Csongrád Város Önkormányzata jelen feladat ellátási szerződést indokolással akkor mondhatja fel, ha

1. a Társaság a feladat ellátási szerződésben vállalt kötelezettségeit írásbeli felszólítás ellenére sem teljesíti, vagy folytatólagosan megszedi a jogszabályban foglalt működésre vonatkozó előírásokat,
2. a Társaság önálló egészségügyi tevékenység végzésére való jogosultságát bármely okból elveszti.
3. A feladat ellátási szerződést a felek hat hónapos felmondási határidővel írásban mondhatják fel.

Ilyen ok hiányában jelen megállapodás hat hónapos felmondási idővel, a tárgyév végére mondható fel írásban, a másik féllel közölt egyoldalú írásbeli nyilatkozattal. A szerződés bármilyen formában történő megszüntetésekor a szerződő felek kötelesek az utolsó napon egymás felé hiánytalanul elszámolni. Társaság köteles az általa használt helyiségeket minden további elhelyezési igény nélkül ugyanezen a napon elhagyni. Jelen megállapodás 2023. október 01 - től lép hatályba és határozatlan időre szól. Megszüntetése, módosítása a felek közös megegyezésével írásban bármikor lehetséges.

1. A szerződő felek, kötelesek a jelen szerződésben foglaltaktól eltérő feltételéről egymást kölcsönösen tájékoztatni és egyben tudomásul veszik, hogy a szerződés módosítására, illetve felbontására a bejelentést követő 60 napon túl kerülhet csak sor.

1. A vállalkozást önhibáján kívül megszüntető – ideértve az estleges jogszabályváltozás miatti megszüntetést – a fogorvos esetében, Csongrád Városi Önkormányzat az akkor hatályos jogszabályok szerint jár el.
2. Felek a jelen megállapodásból eredő per- vagy jogvita esetére kölcsönösen a Csongrádi Járásbíróság kizárólagos illetékességét kötik ki.

Csongrád, 2023…………..

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Csongrád Városi Önkormányzat Makradent KFT.

 Dr. Makra Imre

 képv.: Bedő Tamás polgármester ügyvezető